# Mediodactylus kotschyi

Mediodactylus kotschyi és una espècie de llangardaix de la família dels gecònids. L'espècie és nativa del sud-est d'Europa i l'Orient Pròxim. És anomenat així en honor del botànic austríac i explorador Karl Georg Theodor Kotschy.

## Descripció

És un llangardaix allargat amb una longitud d'aproximadament 10 cm incloent-hi la seva cua. Les femelles són lleugerament més grans que els mascles. Les extremitats i la cua són primes i hi tenen petits tubercles a l'esquena i la cua. Els dits no tenen coixinets adhesius, però els dits dels peus són relativament llargs amb un plec al centre. El seu color és bastant variable i pot tenir un fons gris groguenc, marró grisós, marró fosc o negre vermellós. La superfície dorsal està marcada amb bandes transversals en forma de W de color més fosc. Al iguals que els dragons, les marques segueixen sent les mateixes, però l'ombra pot ser més fosca en condicions fresques i més pàl·lida durant les hores de més calor. La seva part inferior pot ser groguenca o ataronjada.

## Distribució i hàbitat

És una espècie nativa d'Ucraïna, Bulgària, Sèrbia, Macedònia del Nord, Albània, Grècia, Xipre, Turquia, Síria, el Líban, Jordània i Israel. El seu hàbitat típic són els penya-segats, les zones pedregoses seques, els matollars, els troncs d'arbres, els murs de pedra i les parets externes i internes dels edificis. Es troba a una altitud de fins a 1.700 metres, tot i que la majoria es troba a altituds molt menors.

## Comportament

És principalment una espècie nocturna, però en les èpoques més fredes de l'any també és activa durant el dia, especialment a primeres i a últimes hores del dia. Ascendeix relativament bé per les parets tot i la falta de coixinets adhesius a les potes, però escala molt menys i ascendeix menys que els dragons comuns. Quan se'l molesta, retrocedeix fins al sotabosc, dins d'escletxes a les roques o s'aferra als sortints dels edificis. La seva veu és d'un to agut i repetitiu que poden utilitzat tan mascles com femelles durant l'època d'aparellament.

## Reproducció

La femella acostuma a pondre dos ous (ocasionalment un) sota les pedres o en alguna escletxa. Aquests ous tarden entre 11 i 18 setmanes a eclosionar. Les cries mesuren uns 2 cm de longitud. Les cries maduren al cap de 2 anys. La seva esperança de vida és d'uns 9 anys en captivitat.

## Estat

Aquesta espècie de gecko és considerat dins la llista de la UICN com a "menys preocupant". Això es deu a la seva amplia zona de distribució. La tendència de la seva població és desconeguda, però no fa front a cap amenaça en particular, tot i que la desforestació podria ser un amenaça dins d'Israel i Jordània on majoritàriament es troba dins dels troncs.

## Referències

* 1 2 3 4 Arnold, E. Nicholas. Field Guide: Reptiles & Amphibians of Britain & Europe. Collins & Co., 2002, p. 125–126. ISBN 9780002199643.
* ↑ Beolens, Bo; Watkins, Michael; Grayson, Michael. (2011). The Eponym Dictionary of Reptiles. Baltimore: Johns Hopkins University Press. xiii + 296 pp. ISBN 978-1-4214-0135-5. (Cyrtopodion kotschyi, p. 145).
* ↑ «The IUCN Red List of Threatened Species». [Consulta: 11 juliol 2019].
* 1 2 Böhme, Wolfgang, Petros Lymberakis, Rastko Ajtic, Ahmad Mohammed Mousa Disi, Yehudah Werner, Varol Tok, Ismail H. Ugurtas, Murat Sevinç, Souad Hraoui-Bloquet, Riyad Sadek, Pierre-André Crochet, Idriz Haxhiu, Claudia Corti, Roberto Sindaco, Yakup Kaska, Yusuf Kumlutaş, Aziz Avci, Nazan Üzüm, Can Yeniyurt, Ferdi Akarsu, Jelka Crnobrnja Isailovic (2009). "Mediodactylus kotschyi ". Llista Vermella d'Espècies Amenaçades de la UICN. IUCN. 2009: e.T157281A5069008. doi:10.2305/IUCN.UK.2009.RLTS.T157281A5069008.en. Retrieved 11 January 2018.CS1 maint: Multiple names: authors list (link)
* ↑ «Kotschy’s gecko - Travel Guide for Island Crete, Greece» (en anglès). [Consulta: 11 juliol 2019].